PRITARTA

Kauno rajono savivaldybės tarybos

2022 m. vasario 24 d. sprendimu Nr. TS-60

**KAUNO RAJONO SAMYLŲ KULTŪROS CENTRO 2021 METŲ VEIKLOS ATASKAITA**

**I. INFORMACIJA APIE ĮSTAIGĄ**

1.1. Savivaldybės įstaigos juridinis adresas: J.Biliūno g. 106, Šlienavos k., Samylų sen. LT53144, Kauno r.;

1.2. Mob.: +370 686 63977;

1.3. El. pašto adresas: *samylaikc@gmail.com*;

1.4. Interneto svetainės adresas: *https:*//*samylukc.lt*;

1.5. Socialinių tinklų adresai:

[*https://www.facebook.com/samylukc*](https://www.facebook.com/samylukc)*,*

[*https://www.facebook.com/roku.laisvalaikiosale.3*](https://www.facebook.com/roku.laisvalaikiosale.3)*,*

[*https://www.facebook.com/linksmakalniolaisvalaikis/*](https://www.facebook.com/linksmakalniolaisvalaikis/)*,*

[*https://www.facebook.com/ilgakiemis.ls/*](https://www.facebook.com/ilgakiemis.ls/)*,*

[*https://www.facebook.com/taurakiemio.kultura*](https://www.facebook.com/taurakiemio.kultura)*.*

1.6. Įstaigai suteikta I kategorija;

1.7. Vidaus struktūra (laisvalaikio salės): Kauno rajono Samylų kultūros centrui priklauso keturios laisvalaikio salės (Ilgakiemio, Linksmakalnio, Rokų ir Taurakiemio);

1.8. Centro savivalda. Kultūros centro savivaldą sudaro 15 narių: 5 seniūnijų seniūnai, 5 laisvalaikio salių atstovai ir 5 bendruomeninių organizacijų nariai. Kultūros centre patariamojo balso teise veikianti kultūros centro taryba 2021 m. sprendė pagrindinių metų renginių organizavimo, dalyvavimo VšĮ „Kaunas 2022“ veiklose, materialinės bazės stiprinimo, biudžeto paskirstymo klausimus, teikė siūlymus įstaigos 2021–2023 m. strateginiam planui.

**II. VADOVO ŽODIS**

Kauno rajono Samylų kultūros centras (toliau – Kultūros centras) yra I kategorijos savivaldybės biudžetinė įstaiga, aptarnaujanti penkias seniūnijas (Samylų, Rokų, Garliavos apyl., Linksmakalnio, Taurakiemio).

Pagrindinis tikslas – teikti kokybiškas kultūros paslaugas, atitinkančias šiuolaikinės visuomenės ir asmens poreikius, sudarančias sąlygas bendruomenės saviraiškai bei kultūros renginių plėtrai.

Įgyvendinant pagrindinį tikslą ir prisitaikant prie besitęsiančių veiklos suvaržymų dėl pasaulinės Covid-19 pandemijos, kultūros centro darbas organizuotas dviem būdais – kontaktiniu ir nuotoliniu. Planuojant didžiuosius renginius, atsižvelgta į praėjusių metų situaciją, todėl pavyko sklandžiai ir laiku įgyvendinti didžiąją dalį kultūros centro metų kontaktinių renginių. Iš planuotų 16 metų didžiųjų renginių suorganizuota 14. Dėl veiklos apribojimų I ketvirčio veiklos, renginiai, mėgėjų meno kolektyvų repeticijos, būrelių veikla vykdyta virtualioje erdvėje, o dalis renginių ir veiklų perkelta į lauko erdves. Renginiai skirstyti į kelias dalis, organizuoti skirtingose vietovėse arba skirtingoms lankytojų grupėms. Darbuotojų įprastinis darbas nenutrūko ir, laikantis saugumo reikalavimų, vyko kontaktiniu būdu.

Per pandeminį laikotarpį darbuotojai, pasinaudodami karantino metu įgytomis kompetencijomis, pakankamai sėkmingai vykdė veiklas. Sukurti inovatyvūs virtualūs produktai, vestos virtualios edukacijos, nufilmuoti reportažai, pristatytos mėgėjų meno programos. Sukurti 135 virtualūs kultūros produktai, kurie sudomino 40 791 lankytoją. Esant dideliam informacijos srautui, tampa sudėtingiau sudominti ir išlaikyti socialinių tinklų lankytojų norą toliau sekti kultūros centro socialines paskyras, todėl siekiant pritraukti daugiau virtualių lankytojų sukurta nauja, moderni kultūros centro interneto svetainė.

Sėkmingai pasinaudota kvalifikacijos kėlimo nuotoliniu būdu galimybėmis. 21 darbuotojas išklausė 1 065 val. mokymų, kurių metu susipažino su kibernetiniu ir asmens duomenų saugumu, mokėsi vadybos, komandinio darbo, kūrybiškumo, gilino profesines žinias.

Komunikacija tarp laisvalaikio salių darbuotojų dažniausiai vyko virtualiose erdvėse: „Messenger“, „Zoom“, „Google Drive“. Taupydami laiką ir kitus resursus, sėkmingai dalinosi atsakomybėmis, konsultavo vieni kitus veiklų organizavimo bei dokumentų rengimo klausimais. Pradėtas taikyti valdymo modelis – metodinė diena, kuomet vieną darbo dieną per mėnesį dirbant iš laisvalaikio salių sprendžiami naujų darbuotojų užduočių vykdymo klausimai, konsultuojama bendradarbiavimo su socialiniais partneriais ir kitais klausimais.

Išskirtumėm keletą svarbesnių įvykių – plačiai nuskambėjusi, sulaukusi žiniasklaidos dėmesio pilietinė akcija „Nuo mažos pėdutės iki didelių darbų“, kurios metu gyventojai mezgė tautiniais motyvais papuoštas kojinaites Kauno rajono šventiniu laikotarpiu gimusiems kūdikiams. Žiniasklaidos ir lankytojų susidomėjimo sulaukė tęstinis medžio drožėjų pleneras „Lipantys iš vandens“, kurio metu medžio skulptūrų parkas ant Kauno marių pasipildė naujais kūriniais, o Kalėdiniu laikotarpiu papuoštas šviesos instaliacijomis pelnė Kauno rajono gražiausios eglutės konkurse II vietos nominaciją.

Neeilinis ir pirmasis įvykis Kauno rajone – pasitelkus tautodailės ekspertus, sudaryta Tautodailės studijos „Piliuona“ naiviojo meno paveikslų kolekcija, kuri kalėdiniu laikotarpiu padovanota Kauno rajono muziejaus fondui.

Parengtas ir patvirtintas kultūros centro 2021–2023 m. strateginis veiklos planas. Aktyviai dalyvauta darbo grupėje, rengiant 2022–2027 m. Kauno rajono kultūros strategiją.

Lietuvos Nematerialaus kultūros paveldo vertybių sąvadui pateiktos dvi paraiškos: „Liaudies tapybos tradicijų sklaida Kauno rajone: tautodailės studijos „Piliuona“ veikla“ ir „Pėdos marių dugne“.

Iš viso per metus kultūros centras suorganizavo 443 renginius, iš kurių 308 kontaktiniai ir 135 nuotoliniai. Pritraukta 70 857 dalyvių ir lankytojų, iš kurių 40 791 virtualūs ir 30 066 kontaktiniai.

Ketvirtus metus vykstantis bendradarbiavimas su VšĮ „Kaunas 2022“ atnešė matomus pokyčius seniūnijų kultūriniame gyvenime. Kuriami šiuolaikiški kultūros produktai, tęsiamas bendradarbiavimas su šalies ir užsienio menininkais, į veiklas pakviesti bendruomenėse gyvenantys kūrėjai. Pagrindiniai keturių „Šiuolaikinių seniūnijų“ projektų (Garliavos apyl., Linksmakalnis, Rokai, Samylai) ir Partnerystės projekto „Pėdos marių dugne“ vykdytojai yra kultūros centro kultūrinių renginių organizatoriai.

Reklamuojant kultūros centro veiklą bendradarbiauta su informaciniais partneriais. Publikacijos dienraščiuose „Kauno diena“, „Lietuvos rytas“, internetiniuose portaluose „Kaunas pilnas kultūros“, „Kas vyksta Kaune“, Delfi.lt, [kaunodiena.lt](http://kaunodiena.lt/), [kaunorajone.lt](http://kaunorajone.lt/), [kaunieciams.lt](http://kaunieciams.lt/), mano[kraštas.lt](http://xn--kratas-dkb.lt/), [krs.lt](http://krs.lt/)., partnerių socialiniuose tinkluose Kaunas 2022, Kauno r. turizmo ir verslo informacijos centro, Kauno r. vietos veiklos grupės internetinėse svetainėse. Renginiai reklamuoti radijo stotyje „TAU“. Vyko transliacijos LRT „Panoramoje“, Init TV, LNK, TV3, TV6.

Kultūros centro veikla yra matoma bei sekama socialiniuose tinkluose – Google paieškos langelyje įvedus užklausą „Kauno rajono Samylų kultūros centras“, sistema pateikia 20 700 rezultatų. Iš visų penkių laisvalaikio salių užklausų rezultatų suma siekia 138 760 vienetų. Kultūros centro interneto svetainę stebėjo virš 5100 lankytojų, Facebook paskyrą – virš 173 891 lankytojų, TikTok ir Instagram – apie 900 lankytojų.

Nepalanki visai kultūrinei bendruomenei susidariusi pandeminėsituacija nesutrukdė kultūros centrui įgyvendinti užsibrėžtus tikslus. Priešingai, ieškodami galimybių teikti saugias ir patrauklias paslaugas, atradome naujas erdves, įvairias netradicines formas.

**III. 2021 M. PRIORITETAI**

|  |  |  |  |  |
| --- | --- | --- | --- | --- |
| **Eil. Nr.** | **Prioritetinės veiklos sritys** | **Veiklos priemonės** | **Įgyvendinta/ neįgyvendinta** | **Pastabos** |
| 1. | Paminėti Lietuvos Laisvės gynėjų dienos 30-mečio datą ir LR Seimo paskelbtus metus. | 1.1. Organizuoti renginį, skirtą Lietuvos Laisvės gynėjų dienos 30-mečiui Juragiuose. | Neįgyvendinta |  Renginys dviejų dalių. 1 dalis – akcija, kurios metu gyventojai surinko veidrodžius, iš kurių sukurtos 2 instaliacijos.Dėl Covid-19 apribojimų 2 dalies minėjimas buvo perkeltas į kitus metus. |
| 1.2. Organizuoti akcijas Laisvės gynėjų dienai „Atmintis gyva, nes liudija“. | Įgyvendinta |
| 1.3. Organizuoti Vytauto Mačernio metams skirtus renginius „Vasara pilna Mačernio buvimo...“ | Įgyvendinta |
| 2. | Bendradarbiaujant su VšĮ „Kaunas 2022“ projektų komanda, plėtoti partnerystės ir kitas veiklas. | 2.1. Bendradarbiaujant su seniūnijų socialiniais partneriais, VšĮ „Kaunas – Europos kultūros sostinė 2022“, tęsti Samylų kultūros centre, Ilgakiemio, Linksmakalnio ir Rokų laisvalaikio salėse pradėtas „Šiuolaikinių seniūnijų“ veiklas. | Įgyvendinta |  |
|  |  | 2.2. Taurakiemio seniūnijos įtraukimas į VšĮ „Kaunas 2022“ veiklas ir pagrindinius renginius. | Įgyvendinta |  |
| 2.3. Dalyvauti VšĮ „Kaunas 2022“ organizuojamose veiklose, renginiuose, konferencijose ir kt. | Įgyvendinta |  |
| 3. | Įtraukti bei aktyvinti bendruomenių dalyvavimą ir savanoriavimą organizuojamuose kultūriniuose renginiuose ir veiklose. | 3.1. Įtraukti bendruomenes į savanorišką renginių ir kultūrinės veiklos organizavimą, kviečiant dalyvauti metų didžiųjų renginių organizacinėse grupėse. | Įgyvendinta |  |
|  | 3.2. Organizuoti bendruomenėje gyvenančių tautodailininkų parodas, edukacinius užsiėmimus socialinių partnerių įstaigose (Kauno marių regioniniame parke, mokyklose, bibliotekose ir kt.), taip supažindinant ir įtraukiant bendruomenę į kultūrinę veiklą. | Įgyvendinta |  |
|  | 3.3. Kultūrinių erdvių plėtra. Pasitelkiant bendruomenes, surasti naujas erdves ir pritaikyti renginių bei parodų organizavimui (po vieną 5 seniūnijose). | Įgyvendinta |  |
|  | 3.4. Stiprinti bendruomenių įsitraukimą į sprendimų, susijusių su kultūros centro teikiamomis paslaugomis, priėmimo procesą. Kviesti atstovus dalyvauti ir teikti siūlymus kultūros centro tarybos veikloje, diskusijose, susitikimuose. | Įgyvendinta |  |
|  | 3.5. Organizuoti bendras kūrybines veiklas su seniūnijose gyvenančiais menininkais. | Įgyvendinta  |  |

**IV. PERSONALAS**

**4.1. Personalo kaita dviejų metų laikotarpiu (lyginamuoju principu)**

|  |  |  |  |  |
| --- | --- | --- | --- | --- |
| **Eil. Nr.** | **Fizinių asmenų skaičius****2020 m** | **Etatų skaičius****2020 m.** | **Fizinių asmenų skaičius****2021 m** | **Etatų skaičius****2021 m.** |
| 1. | 24 | 16 | 26 | 16 |

Ataskaitiniais metais keitėsi personalas. Naujai pradėjo dirbti Rokų, Ilgakiemio ir Linksmakalnio laisvalaikio salių kultūrinių renginių organizatoriai. Viena darbuotoja (meno vadovė) išėjo į pensiją.

Nuolat didėjantis naujakurių skaičius didina poreikį ir naujiems etatiniams darbuotojams. Taurakiemio laisvalaikio salėje, kurioje veikia II kategoriją turintis mėgėjų meno kolektyvas ir tautodailės studija, trūksta meno vadovo pareigybės (šiuo metu yra 0,25 et.), Linksmakalnio laisvalaikio salėje trūksta 0,25 etato kultūrinių renginių organizatoriaus pareigybės (šiuo metu – 0,75 et.) ir nėra meno vadovo pareigybės.

Kultūros centras turi įsigijęs įgarsinimo ir apšvietimo aparatūrą, kuria galėtų įgarsinti ir apšviesti mažesnius renginius, todėl reikalinga garso ir šviesos operatoriaus pareigybė, interneto svetainei ir socialiniams tinklams administruoti bei veiklų viešinimui reikalingas komunikacijos specialistas. Kultūros centro ir 4 laisvalaikio salių priežiūrai vykdyti reikalingas ūkvedžio etatas.

**4.2. Kvalifikacijos kėlimas, mokymai**

|  |  |  |
| --- | --- | --- |
| **Eil. Nr.** | **Kvalifikacijos kėlimo kursų, seminarų, mokymų susistemintos temos** | **Seminaruose dalyvavusių darbuotojų skaičius** |
| **Iš viso** | **Iš jų** |
| **Kūrybinių darbuotojų** **(val. sk.)** | **Direktorius (val.sk.)** |
| 1. | Komandos formavimas ir konfliktų sprendimas | 24 | 13,5 | 10,5 |
| 2. | Vadybinių įgūdžių formavimas | 152 | 116,5 | 35,5 |
| 3. | Kūrybiškumo skatinimo mokymai | 255 | 253 | 2 |
| 4. | Kompiuterinis raštingumas, maketavimas, darbas su programomis ir kt.  | 3,5 | 3,5 |  |
| 5. | Komunikacija, viešas kalbėjimas | 53 | 47 | 6 |
| 6. | Etnokultūros seminarai | 146,5 | 146,5 |  |
| 7. | Žanriniai seminarai | 224,5 | 224,5 |  |
| 8. | Neformalus suaugusiųjų švietimas | 12 | 12 |  |
| 9. | Kultūros aktualijos | 169 | 166,5 | 2,5 |
| 10. | Kibernetinio saugumo ir asmens duomenų sauga | 21 | 8 | 13 |
| 11. | Žmonėms su negalia kultūros paslaugų prieinamumas | 4,5 | 2 | 2,5 |
|  | **Iš viso valandų:** | **1 065 val.** | **993 val.** | **72 val.** |

Lyginant su 2020 m. seminarų lankomumas sumažėjo, tačiau išliko poreikis profesiniam tobulėjimui, kūrybiškumo skatinimui. Darbuotojai mokėsi dirbti su naujomis kompiuterinėmis programomis: „Photoshop“, „Canva“, „Movie maker“, „Filmingo“. Naujai įgijo fotografavimo, floristinių kompozicijų kūrimo įgūdžių. Žinias gilino studijose „Menas ir sveikata“, „Mindfulness“ mokymuose. Aktyviau dalyvavo LNKC, Kauno r. švietimo centro, VšĮ „Kaunas 2022“ organizuotuose mokymuose. Daugelis darbuotojų išsiugdė įprotį ieškoti seminarų internetinėje erdvėje bei informacija dalintis su kitais.

Darbuotojai ne tik mokėsi, bet ir patys vedė mokymus neformalaus suaugusiųjų švietimo projekte „Mokymasis visą gyvenimą – ne privalumas, o būtinybė“.

**V. VEIKLOS REZULTATAI**

|  |  |  |  |
| --- | --- | --- | --- |
| **Eil. Nr.** | **Veiklos sritis** | **Pavadinimas** | **Įgyvendinti rezultatai** |
| **renginių sk.** | **žiūrovų sk.** |
| 1. | Renginiai | 1.1. Valstybinių švenčių | 15 | 982  |
| 1.2. Pramoginės muzikos atlikėjų koncertai | 18 | 1 952 |
| 1.3. Klasikinės, džiazo, modernios muzikos ir kt. koncertai | 10 | 611 |
| 1.4. Spektakliai | 24 | 1 815 |
| 1.5. Kino filmai | 17 |  1 589 |
| 1.6. Edukaciniai | 167 | 13 196 |
| 1.7. Etnokultūriniai | 153 |  24 758 |
| 1.8. Renginiai paskelbtiems metams (V. Mačernio) | 5 | 584 |
| 1.9. Virtualūs renginiai, edukacijos (iš visų renginių) | 135 |  40 791 |
| 2. | Parodos | 2.1. Profesionalių menininkų | 214 | 3 045 |
| 2.2. Tautodailės ir kt. | 37 |  10 037 |
| 3. | Akcijos / iniciatyvos | 3.1. Sausio 13-osios akcija „Atmintis gyva, nes liudija“ | 5 | 2 060 |
| 3.2. Keliaujantis **fotografijų** stendas „Nepriklausomybės akto signatarai“  | 5 | 846 |
| 3.3. „Būk kūrėjas – skirk gražiausius žodžius Lietuvai“ | 1 | 220 |
| 3.4. Bendruomenės iniciatyva „Ąžuolai kalba apie Laisvę“ | 1 | 100 |
| 3.5. Kultūros dienai skirta akcija vakcinacijos centre | 1 | 50 |
|  |  | 3.6. Nuo Vasario 16-osios iki Kovo 11-osios akcija „Nuo mažos pėdutės iki didelių darbų“ | 5 | Nepamatuojamas, nes transliavo TV |
| 4. | Kitos veiklos (ekspedicijos, plenerai ir t.t.) | 4.1. Respublikinis medžio drožėjų pleneras „Lipantys iš vandens“ | 1 | 3 dalyviai, lankytojų skaičius nepamatuojamas |
| 4.2. Tautodailininkų plenerai  | 2 | 15 |
| 4.3. Pasakų ir legendų „Gal taip buvo, o gal ne“ rinkimas ir filmavimas | 8 | 3274 |
| 5. | Kultūros centro organizuoti renginiai rajone (deleguoti) | 5.1. Laisvės gynėjų dienos akcija | 1 | Apie 150 žmonių, dalyvavusių veidrodžių rinkimo ir instaliacijų kūrimo procese |
| 5.2. „Pėdos marių dugne“ (2 dalių) | 1 | 1100 |
| 5.3. Naiviosios tapybos kolekcijos perdavimo Kauno r. muziejui ceremonija | 1 | 20 |

Sėkmingiausios veiklos – Medžio drožėjų tęstinis pleneras „Lipantys iš vandens“, renginiai: „Radijo angelai. Atvykimas“ Linksmakalnyje, „Steampunk“ Garliavos apyl., „Paukštis Rokas ir Rokų mitas“ Rokuose, „Land Art“ pleneras ir pristatomieji renginiai Girionyse, įveiklintas „Saulėlydžio“ amfiteatras.

Suorganizuotas vienas („Pėdos marių dugne“) iš trijų kultūros centrui priskirtų renginių, įtrauktų į Kauno rajono didžiųjų renginių sąrašą. Du renginiai buvo atšaukti. Dėl karantino uždarius Juragių radijo ir televizijos retransliacijos stotį, Lietuvos Laisvės gynėjų dienos minėjimas ir Kauno rajono gyventojų renginiui sukurtos veidrodinės instaliacijos įrengimas perkeltas į kitus metus. Dėl Kadagių slėnio tako remonto atšauktas renginys „Skambantis Kadagių slėnis“.

Pastebėję, kad lankytojus domina pilietinės akcijos, ataskaitiniais metais suorganizavome dvigubai daugiau (nuo 3 iki 6). Itin sėkmingos buvo šios: „Nuo mažos pėdutės iki didelių darbų“, keliaujantis fotografijų stendas „Nepriklausomybės akto signatarai“, Kultūros dienai skirta akcija vakcinacijos centre.

Užtikrinant profesionalaus meno sklaidą, lankytojų dėmesio sulaukė lėlių teatro spektakliai vaikams, dainuojamosios poezijos atlikėjų koncertai netradicinėse erdvėse, lauko kino filmų seansai.

20,92 % daugiau lyginant su 2020 m. (121 reng.), suorganizuota etnokultūrinių renginių, kurie, laikantis saugos reikalavimų, vyko lauke.

Organizuoti senųjų amatų mokymai, „Petankės“ žaidimas. Su senosiomis tradicijomis vaikai ir jaunimas supažindinti vasaros stovyklų metu, kurios organizuotos visose penkiose kultūros centro aptarnaujamose seniūnijose.

Parengtos 2 naujos etninės kultūros programos: „Ant močiutės kelių“ ir „Lietuviškoji Atlantida – likimo suvesti“. Sukurtas ir nufilmuotas pasakų ciklas „Gal taip buvo, o gal ne“, aprašytos tradicijos, kalendorinės šventės. „Samylų senolės“ ir vaikaičiai sukūrė reportažą „Pėdos marių dugne“, skirtą dokumentiniam filmui apie Kauno rajoną.

Rokuose pirmą kartą suorganizuotas respublikinis liaudiškų šokių festivalis „Sukčius“, kuriame dalyvavo 7 šokių kolektyvai (iš Kauno rajono, Kauno miesto, Raseinių, Marijampolės). Festivalis subūrė įvairaus, nuo jaunimo iki vyresniojo, amžiaus dalyvius.

Žiniasklaidos dėmesio sulaukė edukacinių užsiėmimų ciklas „Seno indo kelias“ Ilgakiemio laisvalaikio salėje, kurio metu seni indai virto meno kūriniais.

Organizuojant poeto Vytauto Mačernio poezijos skaitymus, kuriant vaizdo įrašų interpretacijas „Vasara pilna Mačernio“, paminėti Vytautui Mačerniui skirti metai.

Didesnis dėmesys skirtas naujų erdvių paieškai ir pritaikymui kultūrinėms veikloms – Linksmakalnio šventė Liepų alėjoje ir bendruomenės parke, patriotinis žygis Piliuonos kaime, Lietuvos Valstybės diena Samylų įlankoje, Rasų šventė ir tautodailininkų paroda Vaišvydavos k., „Land Art“ pleneras Liepų alėjoje Girionyse, vasaros lauko kino seansai Vaišvydavoje, Girionyse, Šlienavoje, Kalėdų senelio važiuotuvės ir eglutės įžiebimo šventės Girionių, Vaišvydavos, Šlienavos, Žiegždrių kaimuose, renginiai Ilgakiemio kaimo teritorijoje ir mokyklos stadione.

Organizuotas renginys socialinio partnerio naujai atidaryto Šlienavos vaikų darželio patalpose.

Stebėdami renginių ir lankytojų srautus, pastebėjome, kad sunkiau lankytojus pritraukti į mokamus renginius, koncertus, o aktyviau lanko didžiuosius tradicinius renginius.

**VI. MĖGĖJŲ MENO KOLEKTYVŲ VEIKLA**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Mėgėjų meno kolektyvo pavadinimas ir kategorija** | **Dalyvių skaičius** | **Veikla įstaigoje ir KRS renginiuose (sk.)** | **Dalyvavimas konkursuose****/sk.** | **Pasiekimai** |
| 1. | Moterų choras „Žaisa“, II | 35 | 4 | 1. Kauno r. konkursas „Mes dar dainuosim“;2. Respublikinis konkursas „Meilės melodijos“. | I vieta- |
| 2. | Moterų vokalinis ansamblis „Lyra“, I | 14 | 5 | 1. Konkursas „Sidabriniai balsai“;2. Respublikinis konkursas „Nemunėlio vingiai“. | II laipsnio diplomas- |
| 3. | Moterų vokalinis ansamblis „Jiesia“, II | 12 | 4 | 1. Konkursas „Sidabriniai balsai“;2. Respublikinis konkursas „Dainuoju Lietuvai“. | II laipsnio diplomas - |
| 4. | Moterų vokalinis ansamblis „Dobilė“, II | 10 | 4 | 1. Konkursas „Sidabriniai balsai“;2. Respublikinis konkursas „Nemunėlio vingiai“. | II laipsnio diplomas - |
| 5. | Solistė, II | 1 | 3 | 1. Konkursas „Sidabriniai balsai“;2. Respublikinis konkursas „Nemunėlio vingiai“;3. Respublikinis konkursas „Meilės melodijos“. | II laipsnio diplomas |
| 6. | Folkloro ansamblis „Samylų senolės“ ir vaikaičiai, II | 29 | 10 |  |  |
| 7. | Liaudiškų šokių kolektyvas „Rokai“, III | 16 | 4 |  |  |
| 8. | Lietuviškos muzikos ir dainos ansamblis, II | 9 | 1 |  |  |
| 9. | Rokų teatras, II | 9 | 4 |  |  |
| 10. | Liaudiškų šokių kolektyvas „Mintinis“, III | 26 | 1 |  |  |
| 11. | Folkloro ansamblis „Sedula“, II | 12 | 2 | Respublikinis konkursas „Dainuoju Lietuvai“ (solistė). | - |
| 12. | Vaikų pop grupė „Pabiručiai“ | 13 | 5 | Respublikinis konkursas „Dainuoju Lietuvai“. | - |
| 13. | Tautodailės studija „Piliuona“ | 31 | 16 | 6 tarptautinės parodos, 1 pleneras Suomijoje,4 respublikinės parodos-konkursai. | Dvi I vietos,dvi II vietos,viena III vieta, 16 prizų. |

Tik antrame metų pusmetyje Kultūros centro mėgėjų meno kolektyvai pradėjo repetuoti kontaktiniu būdu, tačiau tai nesutrukdė dalyvauti festivaliuose, konkursuose. Ypač sudėtingomis sąlygomis parengtos konkursinės vokalinių ansamblių „Lyra“, „Jiesia“, „Dobilė“ ir solistės programos pelnė net keturis II laipsnio diplomus respublikiniame „Sidabrinių balsų“ konkurse.

Tautodailės studija „Piliuona“ dalyvavo plenere Suomijoje, darbus eksponavo 6 užsienio šalyse: Ispanijoje, Rumunijoje, Slovakijoje, Italijoje, Baltarusijoje, Portugalijoje. Parodos surengtos Kačerginėje, Zyplių dvare, Zanavykuose, Marijampolėje, Joniškyje, Rokiškyje, Molėtuose, Vilniuje. Studijos naiviojo meno paveikslų kolekcija padovanota Kauno rajono muziejui.

Veiklą plėtoja Samylų kultūros centro tapytojų studija „ATK“, kurios nariai parodas surengė Domeikavos, Vandžiogalos, Lapių, Rokų Linksmakalnio laisvalaikio salėse, dalyvavo Ramučių kultūros centro projekte, skirtame V. Mačernio metams.

Aktyviai veikė MM klubas, kurio veikla karantino metu nenutrūko ir sėkmingai persikėlė į virtualią erdvę.

Iš viso mėgėjų meno kolektyvai suorganizavo 53 koncertus ir parodas. Lyginant su 2020 m. (70 vnt.) suorganizuota 24,29 % mažiau, tačiau 39,34 % padaugėjo koncertų ir parodų išvykose (nuo 37 iki 61 vnt.). Dalyvių skaičius beveik nepakito (nuo 217 išaugo iki 219).

Kūrybinius jubiliejus minėjo liaudiškų šokių kolektyvas „Mintinis“ – 20-mečio ir folkloro ansamblis „Sedula“ – 35-mečio.

Veikė 12 edukacinių būrelių (kūrybinės dirbtuvės, etnokultūros, molio, meno terapijos, gitaros būrelis), 4 klubai, 2 šokių (Zumba, linijiniai) būreliai, 1 šiuolaikinio cirko ir 7 sveikatingumo būreliai, 1 studija, 2 jaunimo savanorių komandos. Lyginant su 2020 m. būrelių, studijų skaičius padidėjo nuo 23 iki 29. Naujai pradėjo veikti sceninės kalbos užsiėmimai, linijiniai šokiai, Petankės žaidimo būrelis, aktyvių moterų klubas „Arbata“, laisvos savanorystės „Keturi vėjai“ komandos.

**VII. DALYVAVIMAS VŠĮ „KAUNAS 2022“ PROGRAMOJE**

**7.1. Aprašomoji dalis**

VšĮ „Kaunas 2022“ veiklose kultūros centras dalyvauja nuo 2018 m.

Sėkmingai suorganizuoti visi suplanuoti keturių „Šiuolaikinių seniūnijų“ renginiai ir atlikti parengiamieji darbai finaliniams renginiams.

Pastebėta, kad keičiasi gyventojų požiūris į dalyvaujamąją kultūrą, pradeda suprasti, kad daug smagiau būti ne tik žiūrovais, bet ir programos dalyviais, kurti produktus, kurie puoš gyvenamosios vietos erdves (pavyzdžiui, „Land Art“ meno kūriniai Girionyse, skulptūros Linksmakalnyje, 23 kūriniai „Steampunk“ dirbtuvėse). Pagal bendruomenės pasiūlytą temą „Mitinis paukštis Rokas“, sukurtas ne tik renginys, bet ir skulptūros maketas. Organizuoti koncertai, įveiklinant Girionių „Saulėlydžio“ amfiteatrą. Naujai atrandami ir į veiklas įtraukiami vietos kūrėjai, su kuriais bendradarbiaujant gimsta idėjos naujoms veikloms. Įgyvendinant Partnerystės projektą „Pėdos marių dugne“ Samyluose, programą papildė Šeiko šokio teatro menininkai.

Bendra visų projektų su VšĮ „Kaunas 2022” vertė ataskaitiniais metais – 45 000 Eur. Pagrindiniai projektų vykdytojai yra laisvalaikio salių kultūrinių renginių organizatoriai.

**7.2. Rezultatai**

|  |  |  |  |  |  |
| --- | --- | --- | --- | --- | --- |
| **Veiklos k.c.** | **Samylų kultūros centras** | **Ilgakiemio** **laisvalaikio salė** | **Linksmakalnio** **laisvalaikio salė** | **Rokų****laisvalaikio salė** | **Taurakiemio laisvalaikio salė** |
| **1.** | **Projekto pavadinimas** | 1. „Šiuolaikinė seniūnija“.2. Partnerystės projektas „Pėdos marių dugne“. | „Šiuolaikinė seniūnija“ | „Šiuolaikinė seniūnija“.Partnerystė su Linksmakalnio kaimo bendruomene. | „Šiuolaikinė seniūnija“ |  |
| **2.** | **Dalyvių sk.** | 130 | 40 | 15 | 20 |  |
| **3.** | **Žiūrovų sk.** | 1962 | 294 | 351 | 432 |  |
| **4.** | **Sukurti produktai (renginiai ar meno objektai)** | Suorganizuotas „Land Art“ pleneras, 2 edukacijos, sukurtos 3 skulptūros. 2 renginiai „Saulėlydžio“ amfiteatre.Suorganizuoti 2 koncertai Liepų alėjoje Girionyse.Suorganizuota 1 paroda „Ąžuolai kalba apie Laisvę",bendruomeninė iniciatyva „LandARTalka“ ir vieša paroda „LandARTalka“, lydinti kūrybines dirbtuves. Renginys „Pėdos marių dugne“.Su kūrybine komanda „Lempa“ buvo pradėtas kurti reprezentacinis filmukas. Informacijos sklaida pasiekė 9 800 asmenų.Sukurti kvietimai užsienio menininkams. | Sukurti „Steampunk“ stiliaus meno kūriniai Ilgakiemyje, Juragiuose, III forte – 8 vnt. dviračių ir 15 vnt. skrybėlių.Suorganizuotos 2 kūrybinio rašymo dirbtuvės, kūrybinės stimpanko dirbtuvės Juragiuose, Ilgakiemyje ir III-ame forte.Vyko susitikimas su Lietuvos stimpanko klubo „Robotukas“ nariais, su Tamperės (Suomija) stimpanko bendruomenės nariais.Akcija „Atiduok rakandus menui“. Rinkti seni daiktai meno kūriniams sukurti. | Renginys „Radijo angelai. Atvykimas“.Sukurtas šiuolaikinio cirko spektaklis.Pastatyta skulptūra-suolas.Pristatytos danų menininkės angelai-skulptūros.Vyko šiuolaikinio cirko užsiėmimai. | Renginys„Paukštis Rokas ir Rokų mitas“.Suorganizuotos 7 kūrybinės dirbtuvės,Sukurtas mitinio paukščio Roko skulptūros eskizas. |  |
| **5.** | **Dalyvavimas VšĮ „Kaunas 2022“ programose (renginiuose, konferencijose, komandiruotės, mokymuose ir pan.)** | Tarptautinės Laimės dienos iniciatyva. Kūrybinio rašymo seminaras MO muziejuje.Virtualus Europos kultūros forumas.„Kaunas 2022“ naudojimosi platforma: [kultura.kaunas.lt](http://kultura.kaunas.lt/)  | Tarptautinės Laimės dienos iniciatyva. Virtualus Europos kultūros forumas.„Kaunas 2022“ naudojimosi platforma: [kultura.kaunas.lt](http://kultura.kaunas.lt/) | Tarptautinės Laimės dienos iniciatyva. Kūrybinio rašymo seminaras MO muziejuje.Virtualus Europos kultūros forumas.„Kaunas 2022“ naudojimosi platforma: [kultura.kaunas.lt](http://kultura.kaunas.lt/) | Tarptautinės Laimės dienos iniciatyva. „Kūrybinio rašymo seminaras MO muziejuje.Virtualus Europos kultūros forumas.„Kaunas 2022“ naudojimosi platforma: kultura.kaunas.lt | Tarptautinės Laimės dienos iniciatyva. Mokymai „Istorijų festivalyje“.Virtualus Europos kultūros forumas.„Kaunas 2022“ naudojimosi platforma: [kultura.kaunas.lt](http://kultura.kaunas.lt/) |

**VIII. BIUDŽETO PROGRAMOS ĮGYVENDINIMAS, MATERIALINĖS BAZĖS STIPRINIMAS**

**8.1. Finansavimas, jo šaltiniai, įstaigos turtas**

|  |  |
| --- | --- |
| **Savininko teises ir pareigas įgyvendinančios institucijos (steigėjo) skirtos lėšos (eurais)** | **Gautos lėšos (eurais)** |
| iš viso | darbo užmokesčiui (neatskaičiavus mokesčių) | veiklai | infrastruktūrai išlaikyti | ilgalaikiam materialiajam turtui įsigyti | pajamos už teikiamas paslaugas | regioninių kultūros projektų („Tolygi raida") lėšos | kitų projektų įgyvendinimo lėšos\* | lėšos iš privačių rėmėjų | neformalaus ugdymo krepšelio lėšos | iš viso gautos lėšos(7+8+9+10+11) |
| gautos lėšos (2+4+5+6) | iš viso | iš jų kultūros ir meno darbuotojams |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 329 925 | 237 623 | 205 363 | 52 684 | 35 100 | 4 518 | 422 (sudarytos sutartys už 473,97) | 3 970 | 15 000 | 1 333 | 3 500 | 24 225 |

Devynių mėgėjų meno kolektyvų koncertinėms, kūrybinėms kelionėms į konkursus, šventes, kūrybines stovyklas transporto išlaidoms skirta 4 151 Eur, panaudota – 4 151 Eur. Ataskaitiniais metais 41,26 % daugiau lyginant su 2020 m. (783 Eur), pritraukta privačių rėmėjų lėšų, gautas finansavimas iš regioninių kultūros projektų „Tolygi raida".

**8.2. Materialinės bazės stiprinimas**

|  |  |  |  |
| --- | --- | --- | --- |
| **Eil. Nr.** | **Įsigytos priemonės/ paslaugos** | **Skirtos lėšos** | **Kitos lėšos** |
| 1. | Interneto svetainė | 2 675,17 |  |
| 2. | Baldai Linksmakalnio laisvalaikio salei | 271 |  |
| 3. | Aktų salės langų užuolaidos  | 759 |  |
| 4. | Ilgakiemio pop grupės „Pabiručiai“ rūbai | 221,07 |  |
| 5. | Tautinis kostiumas „Senolėms“ | 1 240 |  |
|  | **Iš viso:** | **21 889** |  |

Ataskaitiniais metais atnaujinta interneto svetainė, kuri tapo modernesnė ir, tikimasi, sudomins daugiau lankytojų. Įsigiję naujus tautinius kostiumus, išsprendėme besitęsiančią problemą dėl folkloro ansamblio „Samylų senolės“ programose dalyvaujančių vyrų aprengimo.

**8.3. Remontas**

|  |  |  |  |
| --- | --- | --- | --- |
| **Eil. Nr.** | **Atlikti darbai** | **Skirtos lėšos iš biudžeto** | **Kitos lėšos** |
| 1. | Elektros skydinės įrengimas Ilgakiemio laisvalaikio salėje | 4 153,93 |  |
| 2. | Elektros skydinės ir trifazio lizdo įrengimas Samylų kultūros centre | 431,37 |  |
| 3. | Scenos apšvietimo įranga Rokų laisvalaikio salėje | 6 111,44 |  |
| 4. | Holo stiklinių durų įrengimas Rokų laisvalaikio salėje | 2 354,40 |  |
| 5. | Taurakiemio pastato reklaminio užrašo įrengimas  | 1 191,85 |  |
| 6. | Ilgakiemio laisvalaikio salės pastatas lauko laiptų remontas | 2 929,42 |  |
| 7. | Ilgakiemio dujų katilinės įrengimo darbai ir paslaugos | 7 361,11 |  |
| 8. | Teritorijos apželdinimo darbai | 9 780,83 |  |
| 9. | Samylų kultūros centro aktų salės ir parodų salės lubų ir sienų remontas | 2 391,50 |  |
| 10. | Samylų kultūros centro pastato pamato remontas | 1 740,00 |  |
|  | **Iš viso:** | **38 445,85** |  |

Naujai įrengus Ilgakiemio laisvalaikio salės dujų katilinę išsisprendė kūrenimo ir pečiaus priežiūros problema, dėl kurios nuolat patekdavo dūmai į laisvalaikio salės patalpas. Saugesnės tapo Ilgakiemio ir Samylų kultūros centro pastatų elektros skydinės. Įrengtas Rokų scenos apšvietimas suteikė galimybę profesionaliai apšviesti renginius, paįvairino jų programą. Pradėtas Rokų laisvalaikio salės paradinio įėjimo į parodų salę remontas – pakeistos stiklinės durys. Pabaigtas Samylų kultūros centro teritorijos aplinkos sutvarkymas, įrengta veja ir apželdinta. Remonto darbams atlikti viena dalis lėšų – 33 614,35 Eur buvo skirta iš savivaldybės tikslinių remonto lėšų eilutės, likusi dalis – 4 831,5 Eur iš kultūros centro eilutės.

**IX. PROJEKTINĖ VEIKLA**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **Projekto pavadinimas (visi teikti projektai fondams)** | **Finansavimo programa** | **Gautas finansavimas, parama, Eur** | **Savivaldybės dalis, Eur (jeigu buvo)** | **Bendra****lėšų suma** | **Įtrauktų žmonių skaičius** |
| 1. | „Lipantys iš vandens“ – mažasis skulptūrų parkas | Kultūros rėmimo fondas (KRF)Regioninių kultūros projektų („Tolygi raida") | 3 970 | 1 191 | 5 161 | Plenero dalyviai 3.Žiūrovų sk. sunkiai pamatuojamas, nes objektas lankomas nuolat |
| 2. | „Pėdos marių dugne“ | „Kaunas – Europos kultūros sostinė 2022“ programos partnerystės projektų atranka | 15 000 | 3 000 | 18 000 | 1000 |
| 3. | „Garliavos apylinkės – šiuolaikinė seniūnija“ | „Šiuolaikinės seniūnijos („Kaunas 2022“)  | 9 000 |  | 9 000 | 500 |
| 4. | „Rokai – šiuolaikinė seniūnija“ | „Šiuolaikinės seniūnijos („Kaunas 2022“)  | 9 000 |  | 9 000 | 500 |
| 5. | „Samylai (Girionys) – šiuolaikinė seniūnija“ | „Šiuolaikinės seniūnijos („Kaunas 2022“)  | 9 000 |  | 9 000 | 500 |
| 6. | Dieninė stovykla vaikams „Atrask save“ (Taurakiemis) | Kauno rajono savivaldybės vaikų stovyklų ir kitų neformaliojo vaikų švietimo veiklų programa |  | 700 | 700 | 15 |
| 7. | Dieninė stovykla vaikams „Keturios stichijos” (Samylai) | Kauno rajono savivaldybės vaikų stovyklų ir kitų neformaliojo vaikų švietimo veiklų programa |  | 700 | 700 | 15 |
| 8. | Dieninė stovykla vaikams „Menų akademija“ (Rokai) | Kauno rajono savivaldybės vaikų stovyklų ir kitų neformaliojo vaikų švietimo veiklų programa |  | 700 | 700 | 15 |
| 9. | Dieninė stovykla vaikams „Atrask, pažink, saugok III“ (Ilgakiemis) | Kauno rajono savivaldybės vaikų stovyklų ir kitų neformaliojo vaikų švietimo veiklų programa |  | 700 | 700 | 15 |
| 10. | Dieninė stovykla vaikams „Nauji potyriai – nauji siekiai“ (Linksmakalnis) | Kauno rajono savivaldybės vaikų stovyklų ir kitų neformaliojo vaikų švietimo veiklų programa |  | 700 | 700 | 15 |
| 11. | „Mokymasis visą gyvenimą - ne privilegija, o būtinybė“ | Kauno rajono savivaldybės neformaliojo suaugusiųjų švietimo ir tęstinio mokymosi programos |   | 1 000 | 1 000 | 55 |
|  |  | **Iš viso:** | **45 970** | **8 691** | **54 661** |  |

Projektinė veikla kultūros centro veikloms pritraukė 54 661 Eur, iš kurių 27 000 Eur VšĮ „Kaunas 2022“ projekto „Šiuolaikinės seniūnijos“ ir 27 661 Eur kitų finansavimo šaltinių. Trys projektai įgyvendinti partnerystėje su socialiniais partneriais („Bendruomenės telkimas puoselėjant kūrybiškumą skatinančią veiklą“, „Nenustok – judėk!, „Linksmakalnis – šiuolaikinė seniūnija“), kurie kultūrinei veiklai pritraukė
15 129 Eur.

Šiais metais LKT ir Kauno rajono savivaldybės finansuotas ir sėkmingai įgyvendintas tęstinis projektas „Lipantys iš vandens“ – mažasis skulptūrų parkas Samylų įlankoje, pasipildė dar 3 skulptūromis.

Aktualus vaikų vasaros užimtumas, organizuotos kūrybiškumą ugdančios vaikų vasaros stovyklos visose 5 aptarnaujamose seniūnijose. Stebime jų paklausą ir populiarumą. Tėvai seka informaciją, beveik per dieną užpildomi dalyvių sąrašai rodo siūlomų užsiėmimų aktualumą, kokybės įvertinimą.

Ataskaitiniais metais mokytis pakvietėme ir suaugusius, kurie dalyvavo neformaliojo suaugusiųjų švietimo ir tęstinio mokymosi programoje. Mokymų metu vyko kontaktiniai keramikos, šokio, sceninės kalbos, meno, komunikacijos ir kt. edukaciniai užsiėmimai. Dalį užsiėmimų vedė patys kultūros centro darbuotojai, kitus - savo srities specialistai.

**X. TARPINSTITUCINIS BENDRADARBIAVIMAS**

Kultūros centro veiklai pridėtinę vertę kūrė bendradarbiavimas bei sustiprinta partnerystė tarp kultūros įstaigų ir bendruomeninių organizacijų.Kultūros centro renginiams bei projektams įgyvendinti bendradarbiaujama su aptarnaujamų teritorijų Samylų, Girionių, Linksmakalnio, Taurakiemio, Juragių ir kt. bendruomenių centrais, bibliotekomis, ugdymo įstaigomis, vaikų darželiais, Dubravos eksperimentine-mokomąja urėdija, Kauno miškų ir inžinerijos aplinkos kolegija, Kauno marių regioninio parko direkcija ir kt. Pasirašytos naujos bendradarbiavimo sutartys su VŠĮ „Jazz Academy”, Pakuonio laisvalaikio salės moterų vokaliniu ansambliu „RE nata", Šokio trupe „ULNA“, vyrų vokaliniu ansambliu „Inžinieriai“, Lietuvos sveikatos mokslų universiteto Kauno klinikų moterų vokaliniu ansambliu „Kolegės“. Naujų projektų vykdymui atnaujintos sutartys su VšĮ „Kultūros kiemas“, VšĮ „Scenajums“, Kauno r. vietos veiklos grupe, Prienų, Kaišiadorių, Veiverių, Jurbarko, Jonavos kultūros centrais. Tęsiamas bendradarbiavimas su VšĮ „Steel Beavers“ medžio drožybos meistrais, Kauno rajono turizmo ir verslo informacijos centru.

Įgyvendinti projektai su 4 socialiniais partneriais: Linksmakalnio kaimo bendruomene, Ramučių kultūros centru, Visuomenine organizacija Samylų bendruomenės centru, Prienų kultūros ir laisvalaikio centru, su kuriuo projektas „Kūrybinės dirbtuvės „Pasaką kuria vaikai“ dėl Covid-19 perkeltas iš 2020 m. ir įgyvendintas 2021 m.

**XI. PROBLEMOS IR JŲ SPRENDIMAI**

|  |  |  |  |  |
| --- | --- | --- | --- | --- |
| **Eil. Nr.** | **Problema** | **Priemonės, kokių buvo imtasi jai spręsti** | **Pasiekti teigiami pokyčiai dėl priemonių įgyvendinimo** | **Jeigu neišspręsta, kokių toliau veiksmų bus imamasi** |
| 1. | Nefunkcionali interneto svetainė. | Sukurta nauja. | Spartesnis ir kokybiškesnis darbas, šiuolaikiškas dizainas. |  |
| 2. | Ilgakiemio laisvalaikio salės apšildymas. | Parengti prašymai, atlikti viešieji pirkimai, stebėta darbų eiga. | Įrengta Ilgakiemio laisvalaikio salės dujų katilinė. |  |
| 3. | Tautinių kostiumų trūkumas folkloro ansamblio „Senolės“ kolektyvo programoje dalyvaujantiems vyrams. | Parengta paraiška, bet negavus finansavimo,kostiumai pasiūti iš sutaupytų lėšų. | Pasiūti tautiniai kostiumai. |  |
| 4. | Sumažėjęs lankomumas pandemijos metu. | Išplėstas kultūros centro paslaugų pasiekiamumas, renginius išskaidant į kelis etapus skirtingose vietose, panaudojant naujas erdves, tarp jų ir socialinių partnerių įstaigose. | Didesnis lankytojų pasiekiamumas.Užtikrinta sauga, pasikeitusi renginio struktūra sudomina ir pritraukia daugiau lankytojų. |  |

**XII. PRIORITETINIAI TIKSLAI 2022 METAMS**

|  |  |  |  |
| --- | --- | --- | --- |
| **Eil. Nr.** | **Prioritetiniai tikslai** | **Numatomi uždaviniai** | **Siektini rezultatai** |
| 1. | Bendradarbiaujant su VšĮ „Kaunas 2022“ projektų komanda, organizuoti baigiamuosius renginius ir veiklas. | 1.1. Bendradarbiaujant su VšĮ „Kaunas 2022“, seniūnijų socialiniais partneriais organizuoti Samylų, Ilgakiemio, Linksmakalnio ir Rokų laisvalaikio salėse „Šiuolaikinių seniūnijų“ renginius ir veiklas.  | Suorganizuoti 4 renginiai, dalyvauta veiklose. |
| 1.2. Bendradarbiauti organizuojant pristatomąjį „Kaunas 2022“ renginį „Sukilimas“ ir kitas veiklas Taurakiemio seniūnijoje. | Suorganizuotas 1 renginys, dalyvauta veiklose. |
| 1.3. Įgyvendinti partnerystės projektą „Pėdos marių dugne“. | Įgyvendintos suplanuotos veiklos. |
|  |  | 1.4. Išanalizuoti, numatyti ir suplanuoti tolimesnes veiklas, įgyvendintas su VšĮ „Kaunas 2022“.  | Sudarytas veiklų tęstinumo planas. |
| 2. | Paminėti Lietuvos Laisvės gynėjų dienos datą ir LR Seimo paskelbtus metus. | 2.1. Organizuoti renginį, skirtą Lietuvos Laisvės gynėjų dienai Juragiuose. | Suorganizuotas 1 renginys Juragių radijo ir televizijos stotyje  |
| 2.2. Organizuoti akcijas Laisvės gynėjų dienai „Atmintis gyva, nes liudija“. | Sukurtos šviesos instaliacijos 5 laisvalaikio salėse. |
| 2.3. Organizuoti Jaunimo metams skirto projekto „Kaip skamba erdvės“ veiklas. | Suorganizuoti 5 renginiai visose laisvalaikio salėse arba virtualiose erdvėse. |
| 3. | Stiprinti komunikaciją ir veiklų viešinimą. | 3.1. Sukurti netradicines formas, supažindinančias su kultūros centro veikla ir artėjančiais renginiais. | Sukurtas didžiųjų renginių viešinimo kalendorius. |
|  |  | 3.2. Viešinti informaciją socialiniuose tinkluose, žiniasklaidoje. | Ta pati informacija paviešinta ne mažiau 2 šaltiniuose. |
|  |  | 3.3. Aktyvinti atskirų didžiųjų renginių Fb paskyras.  | Informacija pasieks 3 % daugiau lankytojų. |
|  |  | 3.4. Reklamuoti naujai sukurtą tinklalapį. | Reklama per 5 socialinius tinklus. |
|  |  | 3.5. Aktyvinti atskirų didžiųjų renginių paskyras, esančias interneto svetainėje  | Administruojamos 3 paskyros („baneriai“). |
| 4. | Įveiklinti ir išryškinti naujai įrengtas erdves. | 4.1. Organizuoti veiklas ir renginius naujai įrengtose erdvėse (Skulptūrų parkas, „Saulėlydžio“ amfiteatras, Linksmakalnio parkas, Rokų parkas). | Parengtos ir pradėtos įgyvendinti 4 programos.  |
|  | 4.2. Perkelti ir organizuoti patalpose pritaikytus renginius į lauko erdves. | Suorganizuoti 10 renginių. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_